Nové znenie  
                                                                   N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na  horľavosť materiálov používaných v konštrukcii interiéru určitých kategórií motorových vozidiel
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:

§ 1
(1) Toto nariadenie vlády sa vzťahuje na motorové vozidlá, dokončené alebo nedokončené  s najmenej štyrmi kolesami a najväčšou konštrukčnou rýchlosťou prevyšujúcou 25 km . h-1 vyrábané v jednom alebo viacerých stupňoch určené na prevádzku v premávke na pozemných komunikáciách a ich prípojné vozidlá okrem koľajových vozidiel, poľnohospodárskych traktorov, lesných traktorov a mobilných strojov (ďalej len „vozidlo“) a upravuje podrobnosti o ich typovom schválení ES vzťahujúcom sa  na horľavosť materiálov, ich zápalnosť, rýchlosť horenia a taviteľnosť, používaných v interiéri vozidla kategórie M3 prepravujúceho viac než 22 cestujúcich.
(2) Toto nariadenie vlády sa nevzťahuje na vozidlá podľa odseku 1 určené na prepravu cestujúcich v obciach  a na prepravu stojacich cestujúcich.

§ 2
Na účely tohto nariadenia vlády sa rozumie
a) schválením vozidla je schválenie typu vozidla podľa § 1 vzhľadom na horľavosť             komponentov interiéru používaných v priestore pre cestujúcich,
b)	 typom vozidla vozidlo, ktoré sa od   iného vozidla nelíši v týchto základných znakoch:
1.	vybavenie najmä  materiály, sedadlá, závesy, deliace priečky  používané v priestore pre cestujúcich,
2.	hmotnosť používaného vybavenia,
              3.optimálne usporiadanie vnútorného vybavenia alebo montáž,
c) schválením komponentu schválenie vybavenia ako sú najmä materiály, sedadlá, závesy, deliace priečky,
       d) typom komponentu komponent, ktorý sa od iného komponentu  nelíši v týchto základných znakoch:
1.	základný materiál alebo materiály ako vlna, plastické materiály, guma, zmiešané materiály,
2.	určené použitie najmä čalúnenia sedadla, obloženia strechy,
3.	označenie typu výrobcom,
4.	počet vrstiev v prípade vrstvených materiálov,
5.	iné charakteristiky, ak majú zrejmý vplyv na technické požiadavky podľa tohto nariadenia vlády,
e)	priestorom pre cestujúcich priestor určený na prepravu cestujúcich najmä bar, kuchyňa, toaleta  a podobný priestor, ohraničený strechou, podlahou, bočnými stenami, dverami, vonkajším zasklením, priečkou zadného priestoru alebo rovinou operadla zadného sedadla, na strane vodiča priečnou rovinou,) prednou priečkou na protiľahlej strane pozdĺžnej vertikálnej strednej roviny vozidla (ďalej len „interiér“).

                                                                     § 3
 Materiály používané v interiéri vozidla vzhľadom na ich horľavosť musia spĺňať technické požiadavky ustanovené v prílohe I okrem bodov 1, 2.2, 2.4, 3, 4, 5, 8 a 9 a  prílohách IV až VI smernice Európskeho parlamentu a Rady 95/28//ES z 24. októbra 1995 o horľavosti materiálov používaných v konštrukcii interiéru určitých kategórií motorových vozidiel v znení Aktu o podmienkach pristúpenia pripojeného k Zmluve o pristúpení Slovenskej republiky k Európskej únii, prílohy II (ďalej len „smernica“).

                                                                 § 4
(1) Žiadosť o udelenie typového schválenia ES vozidla2) vzťahujúceho  sa na horľavosť materiálov používaných v interiéri vozidla predkladá výrobca vozidla.
(2) Prílohou k žiadosti podľa odseku 1 je informačný dokument, ktorý spĺňa požiadavky ustanovené v doplnku 1 prílohy II smernice.
(3) Výrobca predloží poverenej technickej službe overovania vozidiel (ďalej len „technická služba“). 
a)	vzorky komponentov použitých v schvaľovanom type vozidla, ktorým doposiaľ nebolo udelené typové schválenie ES, v počte uvedenom v bodoch 7.2, 7.3 a 7.4 prílohy I smernice ,
b)	osvedčenia o typovom schválení komponentov, ktorým bolo udelené typové schválenie ES,
c)	vozidlo predstavujúce typ vozidla, ktorý má byť schválený.
(4) Udelenie typového schválenia ES vozidla pre typ vozidla vzťahujúceho  sa na horľavosť materiálov používaných v interiéri vozidla sa nesmie zamietnuť, ak sú splnené technické požiadavky podľa tohto nariadenia vlády. 
(5) Štátny dopravný úrad3) vydá osvedčenie o typovom schválení ES vozidla pre typ vozidla  týkajúce sa horľavosti materiálov používaných v interiéri vozidla  podľa vzoru ustanoveného v doplnku 1 prílohy III smernice . 

                                                                
                                                          § 5
(1) Žiadosť o udelenie typového schválenia ES komponentu4) pre typ materiálu používaného v interiéri vozidla vzhľadom na jeho horľavosť predkladá výrobca.
(2) Prílohou k žiadosti podľa odseku 6 je informačný dokument, ktorý spĺňa požiadavky ustanovené v doplnku 2 prílohy II smernice .
(3) Výrobca predloží technickej službe  
a)	vzorky komponentov v počte uvedenom v bodoch 7.2, 7.3 a 7.4 prílohy I smernice , ktoré sú zreteľne a nezmazateľne označené obchodným menom alebo značkou žiadateľa a typovým označením,
b)	pre vybavenie  najmä ako sú sedadlá, závesy, deliace priečky, vzorky uvedené v písm. a)  a ich kompletné vybavenie.
(4) Udelenie typového schválenia ES komponentu pre typ materiálu používaného v interiéri vozidla vzťahujúceho sa  na jeho horľavosť sa nesmie zamietnuť, ak sú splnené technické požiadavky podľa tohto nariadenia vlády. 
(5) Štátny dopravný úrad vydá osvedčenie o typovom schválení ES komponentu pre typ materiálu používaného v interiéri vozidla vzťahujúce sa  na jeho horľavosť  podľa vzoru ustanoveného v doplnku 2 prílohy III smernice . 

                                                                    § 6
(1) Každému schválenému typu vozidla a komponentu pre typ materiálu používaného v interiéri vozidla štátny dopravný úrad  pridelí typové schvaľovacie číslo podľa osobitného predpisu;5) nemožno prideliť rovnaké schvaľovacie číslo inému typu vozidla alebo komponentu.                                                   
(2) Každý komponent pre typ materiálu používaného v interiéri vozidla zhodný s typom schváleným podľa tohto nariadenia vlády musí byť označený značkou typového schválenia ES spôsobom ustanoveným v osobitnom predpise.5) 
(3) Ak sa zmení typ vozidla alebo komponent schválený podľa tohto nariadenia vlády  postupuje sa podľa osobitného predpisu.6) 
(4) Testy  materiálu používaného v interiéri vozidla  musia spĺňať technické požiadavky podľa bodu 7 prílohy I smernice. 
(5) Opatrenia na zabezpečenie zhody výroby sa prijímajú podľa osobitného predpisu.7)
(6) Technické požiadavky podľa tohto nariadenia vlády sa rovnako vzťahujú na typové schválenie vozidla pre typ vozidla8) z dôvodov vzťahujúcich  sa na horľavosť materiálov používaných v interiéri vozidla a na typové schválenie komponentu9) pre typ materiálu používaného v interiéri vozidla vzhľadom na jeho horľavosť.

§ 7
Príslušný štátny orgán10) nesmie  odmietnuť ani zakázať 
a)	uvedenie vozidla na trh, jeho evidenciu alebo  uvedenie do prevádzky alebo používanie v premávke na pozemných komunikáciách z dôvodov vzťahujúcich  sa na horľavosť materiálov používaných v interiéri vozidla, ak sú splnené požiadavky podľa tohto nariadenia vlády,  
b)	uvedenie typu materiálu používaného v interiéri vozidla vzhľadom na jeho horľavosť na trh alebo  do používania v premávke na pozemných komunikáciách, ak sú splnené požiadavky podľa tohto nariadenia vlády.
§ 8
                                                             
	Týmto nariadením vlády sa preberá právny akt Európskych spoločenstiev uvedený v prílohe.
§ 9
	Toto nariadenie vlády nadobúda účinnosť  31. mája 2006.

__________

10) § 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 451/2004 Z. z.
§ 88 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov.
§ 99 písm. o) zákona č. 725/2004 Z. z.